## Pravilnik o priređivanju kladioničkih igara

### NN 167/2003 (22.10.2003.), Pravilnik o priređivanju kladioničkih igara

# MINISTARSTVO FINANCIJA

2424

Na
temelju članka 51. stavka 5. Zakona o priređivanju igara na sreću i nagradnih
igara (»Narodne novine«, br. 83/02 – u nastavku teksta: Zakon), ministar
financija donosi

## PRAVILNIK

### O PRIREĐIVANJU KLADIONIČKIH IGARA

I. OPĆE ODREDBE

Članak 1.

Ovim
Pravilnikom podrobnije se uređuju:

1.
uvjeti koje mora ispuniti priređivač u sjedištu kladionice,

2. uvjeti za dobivanje odobrenja za primanje uplata
za kla­đenje,

3. sadržaj zahtjeva za dobivanje odobrenja za
primanje uplata za klađenje,

4. sadržaj uplatnih listića,

5. pohrana uplatnih listića,

6. opća pravila klađenja,

7. obvezne evidencije za obračun naknade za
priređivanje klađenja i dostavu mjesečnog izvješća.

Članak 2.

(1) Kladioničkim igrama u smislu Zakona smatraju se
kla­đenja na rezultate pojedinačnih ili skupnih sportskih natjecanja, klađenja
na uspjeh plesnih, pjevačkih, glazbenih ili sličnih natjecanja i ostala
klađenja.

(2) Priređivač može u ponudu klađenja stavljati samo
ona natjecanja i događaje za koje je dobio odobrenje Ministarstva financija.

(3) U ponudi klađenja mogu biti samo natjecanja i
događaji kojima se može osigurati ispunjenje uvjeta propisanih Zakonom.

II.
SJEDIŠTE KLADIONICE

Članak
3.

Sjedište
kladionice mora biti opremljeno informatičkom opre­mom koja Ministarstvu
financija u svakom trenutku omo­gu­ćuje uvid u poslovanje priređivača koje je
bitno za utvrđivanje činjenica neophodnih za obračun naknade za priređivanje
kla­đenja.

III.
POSLOVNICA DRUŠTVA (UPLATNO MJESTO)

Članak 4.

(1) Uplate za klađenje primaju se na uplatnim
mjestima kladionica i putem terminala za klađenje.

(2) Radno vrijeme poslovnice društva određuje
priređivač.

Članak 5.

(1) Poslovnica društva (uplatno mjesto) mora biti
opremlje­na:

1. informacijskim sustavom za primanje uplata, koji
je u stalnoj vezi sa središnjom bazom podataka u sjedištu kladionice,

2. metalnom kasom u kojoj se pohranjuju dobitni,
nedobitni i poništeni listići koji nisu pohranjeni u arhivi,

3. općim pravilima klađenja izloženima na dostupnom
mje­stu za sve igrače,

4. ponudom (broj i tip događaja, tečaj) na osnovi
kojih se okla­­de primaju, te

5. prostorom za objavljivanje službenih rezultata
događaja iz kladioničke ponude.

(2) Poslovnica društva (uplatno mjesto) mora biti
površine najmanje 15 m2.

(3) U poslovnici društva na vidnome mjestu mora biti
istaknuta obavijest igračima o uvjetima i vremenu u kojem mogu odustati od
izvršene uplate.

Članak 6.

(1)  Uplate za
klađenje mogu se primati samo u poslovnicama (uplatnim mjestima) i na
terminalima za klađenja za koje je priređivač dobio odobrenje Ministarstva
financija.

(2) Iznimno, poslovnica društva (uplatno mjesto) može
biti u sklopu prostorija u kojima se tradicionalno priređuju igre na sreću
(casina, automat klubovi), s tim da uplatno mjesto mora zadovoljavati uvjete iz
članka 5. stavak 1. i 3. ovoga Pravilnika i imati odobrenje Ministarstva
financija.

(3) Hrvatska lutrija d.o.o. može uplate za klađenje
primati na mjestima gdje se primaju uplate za lutrijske igre na sreću, s time
da uplatno mjesto mora zadovoljavati uvjete iz članka 5. stavak 1. i 3. ovog
Pravilnika i mora imati odobrenje Ministarstva financija.

IV.
ODOBRENJE ZA PRIMANJE UPLATA

Članak 7.

Zahtjev za dobivanje odobrenja za primanje uplata za
klađenje mora sadržavati:

1. dokaz o vlasništvu ili pravu korištenja poslovnog
prostora u kojem će se primati uplate,

2. rješenje o ispunjavanju minimalno - tehničkih
uvjeta za prostor u kojem će se primati uplate.

Članak 8.

Obavijest o zatvaranju poslovnice društva (uplatnog
mjesta) priređivač je dužan dostaviti Ministarstvu financija osam dana prije
zatvaranja uplatnog mjesta.

V. SADRŽAJ UPLATNIH LISTIĆA

Članak 9.

(1) Uplatni listić mora sadržavati sljedeće podatke:

1. naziv i adresu priređivača i adresu poslovnice (uplatnog
mjesta),

2. datum i vrijeme (sat i minuta) kada je uplata
izvršena,

3. ukupni iznos uplate i možebitni dobitak u slučaju
pogo­đenog rezultata,

4. broj i tip događaja koji je predmet klađenja,

5. visina tečaja za svaki tip događaja koji je predmet
kla­đenja,

6. serijski broj listića.

(2) Poništeni listić mora, uz podatke iz stavka 1.
ovog članka, sadržavati datum, vrijeme (sat i minuta) poništenja listića, te
ukupni novčani iznos poništene uplate.

(3) Uplatni listić može se poništiti najkasnije u
roku pet minuta od evidentiranog vremena uplate.

Članak 10.

Ako uplatni listić sadržava manipulativne troškove za
prire­đivanje klađenja, ti troškovi ulaze u osnovicu za plaćanje naknade za
priređivanje klađenja.

VI. POHRANA UPLATNIH LISTIĆA

Članak 11.

(1) Uplatni listići moraju se sigurnosno arhivirati i
čuvati u skladu s poreznim propisima.

(2) Dobitni i poništeni listići moraju se sigurnosno
arhivirati i čuvati do roka određenoga za čuvanje uplate za klađenje.

VII.
OPĆA PRAVILA KLAĐENJA

 Članak 12.

(1) Uz
uvjete propisane Zakonom, priređivač je obvezan donijeti opća pravila klađenja
koja moraju sadržavati:

1.
naziv i sjedište priređivača,

2.
naziv tijela priređivača koje je donijelo odluku o priređivanju igre, datum i
broj zaključka,

3. opis
i vrijeme trajanja klađenja,

4.
uvjete za sudjelovanje u klađenju,

5.
područje na kojem se klađenje priređuje,

6.
uvjete i vrijeme pod kojima sudionik u klađenju može odustati od izvršene
uplate,

7.
minimalnu visinu uplate te maksimalni iznos dobitka po jednom uplaćenom
listiću, odnos uplata/dobitak tijekom igre i način izvješćivanja o tome,

8.
postupak u slučaju otkazivanja ili odgode događaja koji je predmet ponude
klađenja,

9. opis
uplatnog listića,

10.
način i rok isplate novčanih dobitaka,

11.
način upoznavanja igrača s pravilima klađenja,

12.
uvjete pod kojima priređivač može određenim osobama privremeno ili stalno
zabraniti ili ograničiti sudjelovanje u klađenju, te

13.
odredbu da osobe mlađe od 18 godina nemaju pravo pristupa klađenju.

(2) Pravila
klađenja iz stavka 1. ovoga članka donosi priređivač, a primjenjuju se nakon
dobivanja suglasnosti Ministarstva financija.

Članak 13.

Priređivač
mora u roku šest mjeseci od dana dobivene koncesije započeti obavljanje
djelatnosti u najmanje deset poslovnica (uplatnih mjesta), raspoređenih u
najmanje pet gradova.

VIII.
OBVEZNE EVIDENCIJE

 Članak 14.

(1)
Priređivač je obvezan voditi dnevne i mjesečne evidencije, koje moraju
sadržavati sljedeće podatke:

1.
iznos primljenih uplata,

2.
iznos manipulativnih troškova (ako su predviđeni u pravilima klađenja),

3.
iznos isplaćenih dobitaka,

4.
iznos dobitaka koji su ostali neisplaćeni,

5.
ukupan broj izdanih listića,

6. broj
dobitnih listića,

7. broj
poništenih (storniranih) listića,

8.
ukupan iznos poništenih (storniranih) listića.

(2)
Podatke iz stavka 1. priređivač mora prikazati za svaku poslovnicu posebno uz
navođenje adrese poslovnice (uplatnog mjesta).

Članak 15.

(1)
Dnevnu evidenciju rezultata poslovanja priređivač je dužan svakodnevno, nakon
završetka radnog vremena, a najkasnije do 24.00 sata tekućeg dana, predavati
Ministarstvu financija na propisanom obrascu (excel tablica). Dnevna evidencija
predaje se elektroničkom poštom na adresu Ministarstva financija.

(2) Obrazac Dnevne evidencije rezultata poslovanja
mora sadržavati sljedeće obvezne podatke:

1. naziv, mjesto i adresu poslovnice,

2. iznos primljenih uplata,

3. iznos isplaćenih dobitaka,

4. ukupan broj izdanih listića,

5. broj dobitnih listića,

6. broj poništenih (storniranih) listića,

7. ukupan iznos poništenih (storniranih) listića.

Članak 16.

(1) Mjesečnu evidenciju s konačnim obračunom
rezultata poslovanja i dokazom o uplati mjesečne naknade za priređivanje
klađenja, obračunate u skladu s odredbama članka 49. stavak 1. Zakona, priređivač
je dužan dostaviti Ministarstvu financija na propisanom obrascu najkasnije
dvadesetog dana tekućeg mjeseca za protekli mjesec.

(2) Obrazac Konačni mjesečni obračun rezultata
poslovanja mora sadržavati sljedeće podatke:

 1. naziv priređivača i sjedište,

 2. matični broj priređivača,

 3. broj zaposlenih,

 4. broj uplatnih mjesta (poslovnica),

 5. naziv, mjesto i adresu poslovnice,

 6. iznos primljenih uplata,

 7. iznos isplaćenih dobitaka,

 8. iznos dobitaka koji su ostali neisplaćeni,

 9. iznos poništenih (storniranih) listića,

10. mjesečnu naknadu za priređivanje klađenja,

11. ukupan broj uplaćenih listića,

12. ukupan broj poništenih (storniranih) listića,

13. mjesto i datum izrade obračuna,

14. ime, prezime i potpis osobe koja je izradila
obračun,

15. potpis i pečat odgovorne osobe.

if !supportEmptyParas endif

if !supportEmptyParas endif

NAZIV PRIREĐIVAČA I SJEDIŠTE
–––––––––––––––––––––

MB – POREZNI BROJ PRIREĐIVAČA
–––––––––––––––––––

BROJ POSLOVNICA
––––––––––––––––––––––––––––––––––

BROJ ZAPOSLENIH
––––––––––––––––––––––––––––––––––

KONAČNI MJESEČNI OBRAČUN REZULTATA POSLOVANJA SUKLADNO ČLANKU
49. ZAKONA O PRIREĐIVANJU IGARA NA SREĆU I NAGRADNIH IGARA

if !supportEmptyParas endif

|  |  |  |  |  |  |  |
| --- | --- | --- | --- | --- | --- | --- |
| **R.** | **Naziv,** | **Iznos** | **Iznos** | **Iznos** | **Iznos** | **Mjesečna** |
| **br.** | **mjesto i** | **primljenih** | **isplaćenih** | **dobitaka koji** | **poništenih** | **naknada za** |
| if !supportEmptyParas endif | **adresa** | **uplata** | **dobitaka** | **su ostali** | **listića** | **priređivanje** |
| if !supportEmptyParas endif | **poslovnice** | if !supportEmptyParas endif | if !supportEmptyParas endif | **neisplaćeni** | if !supportEmptyParas endif | **klađenja** |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| UKUPNO | | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

Ukupan broj uplaćenih listića
–––––––––––––––––––––––––––––

Ukupan broj
poništenih listića ––––––––––––––––––––––––––––

            MJESTO I DATUM                      OBRAČUN IZRADIO                        POTPIS I PEČAT

          IZRADE OBRAČUNA:               (IME, PREZIME I POTPIS):               ODGOVORNE OSOBE

                                                                                                                             (Direktor
društva):

      \_\_\_\_\_\_\_\_\_\_\_\_\_\_\_\_\_\_\_\_\_\_           \_\_\_\_\_\_\_\_\_\_\_\_\_\_\_\_\_\_\_\_\_\_            \_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

Članak 17.

Zaposlenicima priređivača zabranjuje se klađenje u
kladionici u kojoj su zaposleni.

IX.
ZAVRŠNE ODREDBE

Članak
18.

Danom primjene ovoga Pravilnika prestaje važiti
Pravilnik  o obavljanju djelatnosti
kladionica (»Narodne novine«, br. 84/99 i 47/02).

Članak 19.

Ovaj Pravilnik stupa na snagu osmoga dana od dana
objave u »Narodnim novinama«, a primjenjuje se od 1. siječnja 2004. godine.

Klasa:
461-01/03-01/259
Urbroj: 513-07/03-2
Zagreb, 7. listopada 2003.

Ministar
financija **dr. Mato Crkvenac,** v. r.

Pravilnik, NN 167/2003-2424